คือเจาะไปไม่นานแล้วต่างหูก็หลุดค่ะ วันนั้นก็เลยไปเจาะใหม่เลย แต่ไม่ถึงเดือนหนูก็เปลี่ยนไปใช้ก้านพลาสติก แต่ตอนนี่ผ่านมาสักพักแล้ว เลยเปลี่ยนต่างหูค่ะ แต่เหมือนหารูด้านหลังไม่เจอ แล้วก็ทิ่มไปทิ่มมา หลังจากนั้นก็เลือดออกเลยค่ะ เหมือนทิ่มรูใหม่เองเพราะด้านหลังมีรูเพิ่ม มันยังไม่แห้งหรือป่าวค่ะ ควรนำก้านออกแล้วปล่อยให้มันตัน แล้วไปเจาะใหม่ไหมค่ะ
สวัสดีค่ะ หลังการเจาะหูซึ่งเป็นการทำให้เกิดบาดแผลที่บริเวณใบหูนั้น อาจจะมีแผลเปิดได้ประมาณ 1 สัปดาห์แรก จากนั้นแผลจะค่อยๆสมานกัน และเหลือแต่รูที่เจาะเอาไว้จากเหตุการณ์ดังกล่าวมา การทิ่มที่รูจนเกิดเลือดออกนั้น อาจเป็นแผลใหม่ หรือเป็นแผลเดิมที่ยังไม่หายดี แนะนำว่าถ้ายังมีเลือดออกต่อเนื่อง เจ็บ ปวด บวมบริเวณที่เป็นมาก อาจมีการอักเสบหรือติดเชื้อค่อนข้างรุนแรงที่ควรไปพบแพทย์เพื่อตรวจเพิ่มเติม และรับยาฆ่าเชื้อและทำแผลอย่างเหมาะสมต่อไปเบื้องต้นถ้าเจ็บมาก ให้งดใส่ตุ้มหูไปก่อน กินยาแก้ปวดเพื่อบรรเทาอาการได้ ระวังการกระทบกระแทก ไม่ไปจับบริเวณที่เป็นบ่อยๆ เพื่อลดโอกาสการติดเชื้อซ้ำซ้อน